अच्छी पहलों में से एक पहल पहाड़ी क्षेत्रों से बड़े पैमाने पर हो रहे पलायन को रोकने के लिये ग्रामीण विकास और पलायन आयोग के गठन की भी थी। उत्तराखण्ड में हो रहा पलायन सुरक्षा कारणों से एक राष्ट्रीय चुनौती भी बन गया है। चार धाम ऑल वेदर रोड को त्रिवेन्द्र सरकार की टोपी में एक नया पंख माना जा सकता है। यद्यपि सड़क चौड़ी करने के लिये जिस तरह बड़े पैमाने पर पेड़ों और पहाड़ों को काटा जा रहा है, उससे खतरनाक परिणाम आने की संभावना भी पैदा हो रही है। इस सरकार के कार्यकाल में केदारनाथ में और भी अच्छा काम चल रहा है और स्वयं प्रधानमंत्री नरेन्द्र मोदी कार्य की मॉनीटरिंग कर रहे हैं।